open-index/open-wikipedia-markdown huggingface dataset:
ฮ่องกงในโอลิมปิกฤดูหนาว 2026

**[[ฮ่องกง]]** ซึ่งเป็นเขตบริหารพิเศษ (SAR) ของสาธารณรัฐประชาชนจีน จะเข้าร่วมการแข่งขันในโอลิมปิกฤดูหนาว 2026 ที่มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026 คณะผู้แทนจะแข่งขันภายใต้ชื่ออย่างเป็นทางการว่า ฮ่องกง, จีน ( )

## ผู้เข้าแข่งขัน
ต่อไปนี้คือจำนวนผู้เข้าแข่งขันของแต่ละชนิดกีฬาและประเภทการแข่งขันในมหกรรมกีฬา

## สกีลงเขา

ฮ่องกงผ่านการคัดเลือกนักกีฬาสกีลงเขาชายจำนวนหนึ่งคนผ่านโควตาพื้นฐาน

## สเกตความเร็วระยะสั้น

ฮ่องกงผ่านการคัดเลือกนักกีฬาสเกตความเร็วระยะสั้นชายจำนวนหนึ่งคน หลังจากสิ้นสุดการแข่งขัน 2025–26 ISU Short Track World Tour เดิมที โจอี แลม ชิง ยาน จะผ่านการคัดเลือกในประเภทหญิงระยะ 1,500 เมตร แต่เนื่องจากโควตาเกินจำนวนที่กำหนด ISU จึงเพิกถอนสิทธิ์ของเธอ ต่อมา สหราชอาณาจักรได้สละโควตาในรายการดังกล่าว ทำให้แลมได้รับสิทธิ์เข้าร่วมการแข่งขัน

ดาร์เรน กว็อก ซือ ฟุง และ โจอี แลม ชิง ยาน ได้รับการยืนยันว่าจะเข้าร่วมการแข่งขันในรายการของตน

## อ้างอิง

ฮ่องกง
2026
ประเทศฮังการีในโอลิมปิกฤดูหนาว 2026

**[[ประเทศฮังการี]]** จะเข้าร่วมการแข่งขันใน โอลิมปิกฤดูหนาว 2026 ที่มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026

## ผู้เข้าแข่งขัน
ต่อไปนี้คือจำนวนผู้เข้าแข่งขันของแต่ละชนิดกีฬาและประเภทการแข่งขันในมหกรรมกีฬา

## สกีลงเขา

ฮังการีผ่านการคัดเลือกนักกีฬาสกีลงเขาหญิงหนึ่งคนและชายหนึ่งคนผ่านโควตาพื้นฐาน

## สกีข้ามทุ่ง

ฮังการีผ่านการคัดเลือกนักกีฬาสกีข้ามทุ่งหญิงหนึ่งคนและชายหนึ่งคนผ่านโควตาพื้นฐาน หลังจากสิ้นสุดการแข่งขัน 2024–25 FIS Cross-Country World Cup ฮังการียังผ่านการคัดเลือกนักกีฬาหญิงหนึ่งคนและชายหนึ่งคนเพิ่มเติม

## สเกตลีลา

ในการแข่งขัน 2025 World Figure Skating Championships ที่บอสตัน สหรัฐอเมริกา ฮังการีคว้าโควตาได้หนึ่งที่นั่งในประเภทสเกตคู่

## สเกตความเร็วระยะสั้น

ฮังการีผ่านการคัดเลือกนักกีฬาสเกตความเร็วระยะสั้นจำนวนหกคน (ชายสี่คน และหญิงสองคน) หลังจากสิ้นสุดการแข่งขัน 2025–26 ISU Short Track World Tour

## สเกตความเร็ว

ฮังการีผ่านการคัดเลือกนักกีฬาสเกตความเร็วชายหนึ่งคนจากผลงานในการแข่งขัน 2025–26 ISU Speed Skating World Cup

## อ้างอิง

ประเทศฮังการี
2026
ศึก 5 เสือ (ภาพยนตร์ปี พ.ศ. 2520)

***ศึก 5 เสือ*** เป็นภาพยนตร์ไทยแนวโลดโผน อาชญากรรม ขนาด 35 มม. พากย์เสียงในฟิล์ม ปี พ.ศ. 2520 ดัดแปลงจากนวนิยายชื่อเดียวกันของเลียว ศรีเสวก สร้างโดยพัฒนาฟิล์มและพูนทรัพย์ฟิล์ม กำกับโดยครูรังสี ทัศนพยัคฆ์ นำแสดงโดยสมบัติ เมทะนี, มานพ อัศวเทพ, ครรชิต ขวัญประชา, ชนะ ศรีอุบล, ประจวบ ฤกษ์ยามดี, อรัญญา นามวงศ์, เนาวรัตน์ ยุกตะนันท์ เข้าฉายครั้งแรกเมื่อวันที่ 8 เมษายน พ.ศ. 2520 ที่โรงภาพยนตร์แอมบาสเดอร์-สิริรามา ภาพยนตร์เรื่อง ศึก 5 เสือ เคยถูกนำมาสร้างแล้วครั้งหนึ่งในรูปแบบภาพยนตร์ขนาด 16 มม. พากย์สด กำกับโดยเสน่ห์ โกมารชุนและปริญญา ลีละศร นำแสดงโดยไชยา สุริยัน, ทักษิณ แจ่มผล, อาคม มกรานนท์, แมน ธีระพล และอนุชา รัตนมาลย์ เข้าฉายครั้งแรกเมื่อปี พ.ศ. 2506 ภาพยนตร์เรื่อง ศึก 5 เสือ นับเป็นครั้งที่ 2 ที่ประจวบ ฤกษ์ยามดี กลับมารับบทเป็น ปลิว ปานทอง หลังจากเคยรับบทดังกล่าวมาแล้วในภาพยนตร์เรื่อง *[[อกสามศอก]]* (2501)

## นักแสดง
* สมบัติ เมทะนี รับบท กรด แก้วสามสี
* มานพ อัศวเทพ รับบท วิง ไกรลาศ
* ครรชิต ขวัญประชา รับบท แสน สุรศักดิ์
* ชนะ ศรีอุบล รับบท มิตร เมืองแมน
* ประจวบ ฤกษ์ยามดี รับบท ปลิว ปานทอง
* อรัญญา นามวงศ์
* เนาวรัตน์ ยุกตะนันท์
* สุริยา ชินพันธุ์
* สมจินต์ ธรรมทัต
* ดามพ์ ดัสกร
* อนันต์ สัมมาทรัพย์
* ลักษณ์ อภิชาติ
* โดม สิงห์โมฬี
* บู๊ วิบูลย์นันท์
* ดวงใจ หทัยกาญจน์
* เมตตา รุ่งรัตน์
* ทาริกา ธิดาทิตย์
* โขมพัสตร์ อรรถยา

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2520
หมวดหมู่:ภาพยนตร์โลดโผนไทย
หมวดหมู่:ภาพยนตร์อาชญากรรมไทย
หมวดหมู่:ภาพยนตร์ที่สร้างจากนวนิยายไทย
หมวดหมู่:ภาพยนตร์โดยพูนทรัพย์โปรดักชั่น
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ที่กำกับโดย รังสี ทัศนพยัคฆ์
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทยในคริสต์ทศวรรษ 1970
กาเลอาวิกตอรีเยย์

**กาเลอาวิกตอรีเยย์** (; *ถนนชัยชนะ*) เป็นถนนสายสำคัญในใจกลางกรุงบูคาเรสต์ ประเทศโรมาเนีย ตั้งอยู่ในเขต 1 มีความยาว  จาก ซึ่งอยู่คู่ขนานกับ[แม่น้ำเดิมบอวิตซา] ไปถึง[Victory Square, Bucharest|จัตุรัสวิกตอรีเยย์

## ประวัติศาสตร์
  
ชื่อแรกเริ่มของถนนเส้นนี้คือ **อูลิตซา มาเร** (Ulița Mare; ถนนใหญ่) หรืออีกชื่อคือ **ดรูมุล บราชอวูลุย** (Drumul Brașovului; ถนนบราชอฟ) เนื่องจากเป็นส่วนหนึ่งของเส้นทางการค้าระหว่างบูคาเรสต์กับนครบราชอฟในตรันซิลวาเนีย ในปี 1692 ผู้ครองนครบูคาเรสต์ กอนสตันติน บรึงกอเวอานู มีคำสั่งให้ปูพื้นถนนด้วยไม้ และจัดระเบียบเส้นทางใหม่ให้ผ่านอาณาบริเวณของเบอเลอเชนี, อารามนักบุญจอห์น, อารามเซลอตารี และบรรดากันตากูเซเนไปจนถึงอารามเซอรินดารี นับตั้งแต่ปี 1692 ได้เปลี่ยนชื่อถนนมาเป๋น **ปอดุล มอกอชออาเยย์** (Podul Mogoșoaiei; ถนนพื้นไม้มอกอชออายา) เนื่องมาจากถนนเส้นนี้เชื่อมต่อใจกลางบูคาเรสต์เข้ากับวังมอกอชออายาของบรึงกอเวอานูซึ่งตั้งอยู่นอกเขตเมือง

ในเดือนกรกฎาคม 1814 ถนนเส้นนี้เริ่มมีไฟส่องสว่างโดยการจุดเทียนตอนกลางคืน เป็นเส้นแรกในเมือง

พื้นไม้ของถนนเป็นวัสดุที่ไม่ได้ทนทานนักแม้จะมีการซ่อมแซมหลายครั้ง (เช่นในปี 1793 และ 1814) ในระหว่างรัสเซียเข้ายึดครองบรรดารัฐดานูบหลังสงครามกับตุรกี ได้มีการขยายส่วนต่อขยายของถนนออกมา ซึ่งมีชื่อในปัจจุบันคือชอเซอาวูอา กีเซเลฟ ต่อไปทางเหนือของถนน ตั้งชื่อตาม ปาเวล กีเซเลฟ นายพลผู้มีคำสั่งให้สร้างถนนเส้นนี้ และในปี 1842 ได้ปูพื้นถนนใหม่ด้วยหิน ก่อนที่จะเปลี่ยนมาเป็นยางมะตอยในปัจจุบันในที่สุด

ชื่อปัจจุบันของถนนว่า "กาเลอา วิกตอรีเยย์" ตั้งในวันที่ 12 ตุลาคม 1878 หลังโรมาเนียชนะสงครามเอกราชปี 1877–1878

ถนนเส้นนี้กลายมาเป็นถนนเชิดหน้าชูตาของเมืองโดยเฉพาะในสมัยระหว่างสงคราม ตูดอร์ ออกตาวียัน (Tudor Octavian) เคยเขียนถึงถนนเส้นนี้ว่า "บูคาเรสต์ทั้งเมืองควรจะมีหน้าตาแบบนี้ถ้าเป็นไปได้ (...) ถ้าบรรดาคนที่สร้างเมืองนี้ฉลาดพอ"

## สิ่งปลูกสร้าง
สิ่งปลูกสร้างสำคัญบนถนนเส้นนี้ เรียงจากเหนือจรดใต้ เช่น:
*วังกันตากูซีนอ ปัจจุบันเป็นที่ตั้งของพิพิธภัณฑ์เจออร์เจ เอเนสกู
*พิพิธภัณฑ์ของสะสมศิลปะ
*วังชตีร์เบย์
*วังอาเธนี ปัจจุบันเป็นโรงแรมในเครือฮิลตัน
*อาเทเนอุมโรมาเนีย
*พิพิธภัณฑ์ศิลปะแห่งชาติโรมาเนีย
*หอสมุดกลางมหาวิทยาลัยบูคาเรสต์
*Kretzulescu Church
*Piața Revoluției (Revolution Square), including the Memorial of Rebirth
*วังโทรศัพท์
*โรงละครออเดออน
*กาซากัปชา
*วังวงกองทัพแห่งชาติ
*ปาซาจุล มักกา-วีลาครอสเซ
*บูคาเรสต์ไฟแนนเชียลพลาซา
*พิพิธภัณฑ์ประวัติศาสตร์แห่งชาติโรมาเนีย
*วังเชก

## อ้างอิง

### บรรณานุกรม
* &mdash;, *Bucureștiul Interbelic/Calea Victoriei/Interbellum Bucharest*, NOI Media Print, 
* Ștefan Ionescu, *Bucureștii în vremea fanarioților* (Bucharest in the time of the Phanariotes), Editura Dacia, Cluj, 1974.
* Florian Georgescu et al. *Istoria Orașului București*, Muzeul de Istorie a Orașului București, 1965

หมวดหมู่:บูคาเรสต์
หมวดหมู่:ถนนในประเทศโรมาเนีย
รายชื่อตัวละครในคิม พอสสิเบิล

รายชื่อของตัวละครในการ์ตูนเรื่องคิม พอสสิเบิล

## ตัวละครหลัก (ทีมพอสสิเบิล)

## คนที่โรงเรียน

## ครอบครัว

## คู่ปรับ (ผู้ร้าย)

## พันธมิตร

คิม พอสสิเบิล
คิม พอสสิเบิล
จอร์จ เอฟ. เคนแนน

**จอร์จ ฟรอสต์ เคนแนน** (; 16 กุมภาพันธ์ ค.ศ. 1904 - 17 มีนาคม ค.ศ. 2005) เป็นนักการทูตและนักประวัติศาสตร์ชาวอเมริกัน เขาเป็นที่รู้จักกันดีในฐานะผู้สนับสนุนนโยบายการสกัดกั้นการขยายอำนาจของสหภาพโซเวียตในช่วงสงครามเย็น เขาบรรยายในหลายที่และเขียนประวัติศาสตร์เชิงวิชาการเกี่ยวกับความสัมพันธ์ระหว่างสหภาพโซเวียตและสหรัฐอเมริกา เขายังเป็นหนึ่งในกลุ่มผู้ทรงคุณวุฒิด้านนโยบายต่างประเทศที่รู้จักกันในชื่อ "เดอะไวส์เมน" (The Wise Men)

ในช่วงปลายคริสต์ทศวรรษ 1940 งานเขียนของเขาได้ยืนยันหลักการของลัทธิทรูแมนและเป็นแรงบันดาลใจให้กับนโยบายต่างประเทศของสหรัฐในการสกัดกั้นสหภาพโซเวียต บทความ "โทรเลขยาว" (Long Telegram) จากมอสโกในปี 1946 และ "แหล่งที่มาของพฤติกรรมโซเวียต" (The Sources of Soviet Conduct) ในปี ค.ศ. 1947 ได้โต้แย้งว่าระบอบโซเวียตมีแนวโน้มที่จะขยายอำนาจโดยเนื้อแท้ และอิทธิพลของมันจะต้องถูก "สกัดกั้น" ในพื้นที่ที่มีความสำคัญทางยุทธศาสตร์อย่างยิ่งต่อสหรัฐอเมริกา ข้อความเหล่านี้เป็นเหตุผลสนับสนุนนโยบายต่อต้านโซเวียตใหม่ของรัฐบาลทรูแมน เคนแนนมีบทบาทสำคัญในการพัฒนาโครงการและสถาบันต่าง ๆ ในช่วงสงครามเย็น โดยเฉพาะอย่างยิ่งแผนมาร์แชลล์

ไม่นานหลังจากที่แนวคิดของเขาได้กลายเป็นนโยบายของสหรัฐ เคนแนนก็เริ่มวิพากษ์วิจารณ์นโยบายการต่างประเทศที่เขาเคยช่วยกำหนดขึ้น ในช่วงปลายปี ค.ศ. 1948 เคนแนนมั่นใจว่าสหรัฐสามารถเริ่มต้นการเจรจาเชิงบวกกับรัฐบาลโซเวียตได้ ข้อเสนอของเขาถูกปฏิเสธโดยรัฐบาลทรูแมน และอิทธิพลของเคนแนนก็ลดลง โดยเฉพาะอย่างยิ่งหลังจากที่ดีน แอตชีสัน ได้รับแต่งตั้งเป็นรัฐมนตรีว่าการกระทรวงต่างประเทศในปี ค.ศ. 1949 ไม่นานหลังจากนั้น ยุทธศาสตร์สงครามเย็นของสหรัฐก็มีลักษณะที่แข็งกร้าวและเน้นการใช้กำลังทางทหารมากขึ้น ทำให้เคนแนนเสียใจกับสิ่งที่เขาเชื่อว่าเป็นการเลิกล้มการประเมินก่อนหน้านี้ของเขา 

ในปี ค.ศ. 1950 เคนแนนลาออกจากกระทรวงการต่างประเทศ โดยมีเพียงช่วงสั้น ๆ ที่กลับไปรับตำแหน่งเอกอัครราชทูตประจำมอสโก และอีกช่วงหนึ่งที่ยาวนานกว่าในยูโกสลาเวีย จากนั้นเขาก็กลายเป็นนักวิจารณ์นโยบายต่างประเทศของสหรัฐในแนวสัจนิยม เขายังคงศึกษาวิเคราะห์การเมืองระหว่างประเทศต่อมาในฐานะอาจารย์ประจำสถาบันเพื่อการศึกษาขั้นสูง ตั้งแต่ ค.ศ. 1956 จนถึงแก่อสัญกรรมในปี ค.ศ. 2005 ด้วยอายุ 101 ปี

หมวดหมู่:บุคคลที่เกิดในปี พ.ศ. 2447
หมวดหมู่:บุคคลที่เสียชีวิตในปี พ.ศ. 2548
หมวดหมู่:ชาวอเมริกันเชื้อสายสกอต-ไอริช
หมวดหมู่:นักภูมิรัฐศาสตร์
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:ศิษย์เก่าจากมหาวิทยาลัยพรินซ์ตัน
หมวดหมู่:ผู้ได้รับรางวัลพูลิตเซอร์สาขาประวัติศาสตร์
หมวดหมู่:ผู้ได้รับพัวร์เลอเมรีท (ชั้นพลเรือน)
ศึก 5 เสือ (ภาพยนตร์ปี พ.ศ. 2506)

***ศึก 5 เสือ*** เป็นภาพยนตร์ไทยแนวโลดโผน อาชญากรรม ขนาด 16 มม. พากย์สด ปี พ.ศ. 2506 สร้างจากนวนิยายชื่อเดียวกันของเลียว ศรีเสวก กำกับโดยเสน่ห์ โกมารชุนและปริญญา ลีละศร นำแสดงโดยไชยา สุริยัน, ทักษิณ แจ่มผล, อาคม มกรานนท์, แมน ธีระพล, อนุชา รัตนมาลย์, อุษา อัจฉรานิมิต และอภิญญา วีระขจร เข้าฉายครั้งแรกเมื่อปี พ.ศ. 2506

## นักแสดง
* ไชยา สุริยัน
* ทักษิณ แจ่มผล
* อาคม มกรานนท์
* แมน ธีระพล
* อนุชา รัตนมาลย์
* อุษา อัจฉรานิมิต 
* อภิญญา วีระขจร
* สุคนธ์ คิ้วเหลี่ยม

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2506
หมวดหมู่:ภาพยนตร์โลดโผนไทย
หมวดหมู่:ภาพยนตร์อาชญากรรมไทย
หมวดหมู่:ภาพยนตร์ที่กำกับโดย เสน่ห์ โกมารชุน
หมวดหมู่:ภาพยนตร์ที่สร้างจากนวนิยายไทย
หมวดหมู่:ภาพยนตร์ที่ถ่ายทำใน 16 มม.
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์ภาษาไทยในคริสต์ทศวรรษ 1960
เซอร์โนโกร์สกาเอ็นต์ซีโกลเปดียา

**เซอร์โนโกร์สกาเอ็นต์ซีโกลเปดียา** (; ; เดิมชื่อ *Montenegrowiki*) เป็นโครงการสารานุกรมอินเทอร์เน็ตที่เขียนในภาษามอนเตเนโกร ซึ่งเปิดใช้งานใน ค.ศ. 2006 ถึง 2008 เว็บไซต์นี้เริ่มต้นโดยสมาคมไอทีแห่งมอนเตเนโกรในฐานะโครงการทดลองเมื่อ ค.ศ. 2006 โดยมีเป้าหมายเป็นฐานสำหรับวิกิพีเดียภาษามอนเตเนโกรในอนาคต ณ ปลาย ค.ศ. 2008 เว็บไซต์นี้ใช้งานไม่ได้แล้ว โดยใช้ซอฟต์แวร์มีเดียวิกิเวอร์ชัน 1.6.8 และไม่มีโฆษณา

ณ วันที่ 9 มกราคม ค.ศ. 2009 เซอร์โนโกร์สกาเอ็นต์ซีโกลเปดียามีบทความมากกว่า 1,000 บทความ บทความเหล่านี้เผยแพร่ภายใต้ใบอนุญาต GNU Free Documentation License เช่นเดียวกับวิกิพีเดีย ผู้เขียนและผู้ดูแลเว็บไซต์คือดาร์โก บูลาโตวิช ("ผู้ใช้:WikiSysop") และดามีร์ มุสตาฟิช ("ผู้ใช้:OutLook")

บูลาโตวิชเล่าในการสัมภาษณ์กับหนังสือพิมพ์รายวัน *[[Vijesti]]* ของมอนเตเนโกรว่า โครงการนี้ตกเป็นเหยื่อของการแฮ็กวิกิ โดยถูกโจมตีโดยผู้ใช้จากเซอร์เบีย

ณ ปลาย ค.ศ. 2008 โครงการนี้ถูกปิดตัวลง เนื้อหาส่วนใหญ่ถูกนำไปใช้ในเวอร์ชันอินคูเบเตอร์ทดสอบของวิกิพีเดียภาษามอนเตเนโกรในภายหลัง

## ดูเพิ่ม
* เอนซิโกลเปเดียลิเบร
* รายการสารานุกรมออนไลน์

## อ้างอิง

## แหล่งข้อมูลอื่น
* หน้าหลักเซอร์โนโกร์สกาเอ็นต์ซีโกลเปดียา 
* Crnogorska Enciklopedija about itself
* Meta-Wiki: Requests for new languages (Montenegrin: 1, 2, 3, 4 and 5)

หมวดหมู่:ชุมชนวิกิ
หมวดหมู่:สารานุกรมยุโรป
หมวดหมู่:เว็บไซต์มอนเตเนโกร
หมวดหมู่:สารานุกรมออนไลน์
หมวดหมู่:เว็บไซต์มีเดียวิกิ
หมวดหมู่:ประวัติศาสตร์วิกิพีเดีย
หมวดหมู่:วัฒนธรรมมอนเตเนโกร
ศึก 5 เสือ

**ศึก 5 เสือ** อาจหมายถึง 

* ศึก 5 เสือ (ภาพยนตร์ปี พ.ศ. 2506)
* ศึก 5 เสือ (ภาพยนตร์ปี พ.ศ. 2520)
วัดมเหยงคณ์ (อำเภอเมืองนครศรีธรรมราช)

**วัดมเหยงคณ์** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลัง อำเภอเมืองนครศรีธรรมราช จังหวัดนครศรีธรรมราช

วัดมเหยงคณ์ เดิมชื่อ **วัดเสมาทอง** สร้างขึ้นราวพุทธศตวรรษที่ 15 ตามที่มีระบุในตำนานเมืองนครศรีธรรมราช สร้างขึ้นโดยเจ้าชายโพธิกุมาร พระนัดดาของพระเจ้าศรีธรรมโศกราชสุวรรณคูตา ได้รับการสนับสนุนจากท้าวโคทคีรี เศรษฐีชาวมอญผู้สร้างวัดพระเงิน โดยมีการยกวัดเสมาทองขึ้นเป็นวัดหลวง ทั้งอุทิศที่ดิน ตลอดจนข้าทาสบริวาร และ กองคล้องช้าง ให้ช่วยในการบำรุงศาสนสถาน วัดเสมาทองเป็นวัดร้าง ในช่วงอยุธยาตอนปลาย และได้รับการฟื้นฟูอีกครั้ง ใน พ.ศ. 2364–2366 สมัยของเจ้าพระยานครศรีธรรมราช (น้อย ณ นคร) วัดเสมาทองได้รับการบูรณะครั้งใหญ่ เพื่ออุทิศบุญกุศลให้แก่ผู้ที่เสียชีวิตในสงครามปราบกบฎเมืองไทรบุรี เมื่อวัดสร้างเสร็จจึงตั้งชื่อวัดเสียใหม่ว่า "วัดมเหยงคณ์" แปลว่า "วัดแห่งชัยชนะอันยิ่งใหญ่"

บริเวณวัดมเหยงคณ์ เคยมีการขุดพบศิลาจารึก อายุราวพุทธศตวรรษที่ 12–13 พบเมื่อประมาณ พ.ศ. 2466

อุโบสถสร้างโดยช่างจากเพชรบุรีมาปั้นลวดลายปูนปั้นที่งดงามที่หน้าบัน เป็นศิลปะสกุลช่างหลวง อีกทั้งยังเป็นที่ทำการของสำนักพุทธสมาคมนครศรีธรรมราช

## อ้างอิง

มเหยงคณ์
มเหยงคณ์
ตำบลบางเพลิง

**บางเพลิง** เป็นตำบลในอำเภอบางปะหัน จังหวัดพระนครศรีอยุธยา เดิมมีฐานะเป็นสภาตำบลบางเพลิง ก่อนที่จะยุบรวมให้อยู่ในความดูแลของเขตองค์การบริหารส่วนตำบลบ้านขล้อ  

## ที่ตั้งและอาณาเขต
ตำบลบางเพลิง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลบ้านขล้อ
* **ทิศตะวันออก** ติดต่อกับตำบลแม่ลา ตำบลบางพระครู และตำบลบางระกำ (อำเภอนครหลวง)
* **ทิศใต้** ติดต่อกับตำบลเสาธง
* **ทิศตะวันตก** ติดต่อกับตำบลทางกลาง และตำบลตาลเอน
## ประวัติ
พื้นที่เดิมมีฐานะเป็นหมู่บ้านของตำบลเสาธง อำเภอบางปะหัน มณฑลอยุธยา ต่อมาได้แยกตั้งเป็นตำบลในปี พ.ศ. 2449 เดิมตำบลนี้เป็นพื้นที่ประกอบอาชีพประมงมีชาวบ้านมาทำการประมง การสัญจรไปมาไม่มีถนนไปทางแม่น้ำ การสร้างบ้านเป็นเพิงที่พักอาศัยชั่วคราว กลางคืนมีการจุดคบเพลิงเพื่อเป็นแสงสว่าง เพื่อประกอบอาชีพในการจับปลา จึงเรียกหมู่บ้านแถวนี้ว่า *บางเพลิง*

ต่อมาเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย พื้นที่ตำบลบางเพลิงมีเพียง 3 หมู่บ้านจึงให้ยุบรวมเข้ากับพื้นที่ 2 ตำบล คือ ให้หมู่ 1 บ้านแก้วตา, หมู่ 2 บ้านโคก ไปขึ้นกับตำบลบ้านขล้อ และหมู่ 3 บ้านบางเพลิง ไปขึ้นกับตำบลเสาธงเพื่อประหยัดงบประมาณ ก่อนที่ พ.ศ. 2490 ได้นำพื้นที่ที่เคยยุบรวมมาตั้งเป็น ตำบลบางเพลิง โดยมีพื้นที่ทั้งหมด 3 หมู่บ้านตามเดิม

## การปกครองส่วนภูมิภาค

### การปกครองส่วนภูมิภาค
ตำบลบางเพลิงแบ่งพื้นที่การปกครองออกเป็น 3 หมู่บ้าน ได้แก่

* **หมู่ที่ 1** บ้านแก้วตา
* **หมู่ที่ 2** บ้านโคก
* **หมู่ที่ 3** บ้านบางเพลิง

## อ้างอิง

บางเพลิง
Takydromus khasiensis

***Takydromus khasiensis*** (ชื่อสามัญ: **สางห่าชวา**, **กิ้งก่าหางยาวเนินคาซี**) เป็นกิ้งก่าสายพันธุ์หนึ่งที่พบในอินเดียตะวันออกเฉียงเหนือ (รัฐอัสสัม, รัฐเมฆาลัย) ติดกับประเทศพม่า และทางเหนือของประเทศบังกลาเทศ ตัวอย่างแบบฉบับอยู่ในเนินคาซี

ตัวอย่างชนิดประกอบด้วยเพศผู้สามตัวและเพศเมียสองตัวที่มีความยาวจากจมูกถึงทวารหนักที่  และ  ตามลำดับ

## อ้างอิง

## อ่านเพิ่ม
* Arnold, E. N. 1997 Interrelationships and evolution of the east Asian grass lizards, *Takydromus* (Squamata: Lacertidae). Zoological Journal of the Linnean Society 119 (2) February, 1997, p 267-296
* Lin, Si-Min; Chaolun Allen Chen and Kuang-Yang Lue 2002 Molecular Phylogeny and Biogeography of the Grass Lizards Genus *Takydromus* (Reptilia: Lacertidae) of East Asia. Molecular Phylogenetics and Evolution 22: 276-288 [erratum in 26: 333]
* Schlüter, U. 2003 Die Langschwanzeidechsen der Gattung *Takydromus*. Kirschner & Seufer Verlag, 110 pp. [review in Draco 21: 91]
* Ziegler, Thomas, Wolfgang Böhme and Wolfgang Bischoff. 1999 Comments on the grass lizards (Lacertida, *Takydromus*) of Vietnam and Myanmar. Hamadryad 24 (1): 39–42.

หมวดหมู่:สกุลสางห่า
หมวดหมู่:กิ้งก่าในประเทศอินเดีย
หมวดหมู่:สัตว์เลี้อยคลานในประเทศบังกลาเทศ
หมวดหมู่:สัตว์เลี้อยคลานในประเทศพม่า
ตำบลทางกลาง

**ทางกลาง** เป็นตำบลในอำเภอบางปะหัน จังหวัดพระนครศรีอยุธยา เดิมมีฐานะเป็นสภาตำบล ปัจจุบันพื้นที่อยู่ในความดูแลของเขตองค์การบริหารส่วนตำบลเสาธง  

## ที่ตั้งและอาณาเขต
ตำบลทางกลาง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลหัวไผ่ และตำบลกะทุ่ม (อำเภอมหาราช)
* **ทิศตะวันออก** ติดต่อกับตำบลตาลเอน และตำบลบางเพลิง
* **ทิศใต้** ติดต่อกับตำบลเสาธงและตำบลตานิม
* **ทิศตะวันตก** ติดต่อกับตำบลหันสัง
## ประวัติ
พื้นที่เดิมมีฐานะเป็นตำบลของอำเภอบางปะหัน มณฑลอยุธยา มีชื่อตามวัดทางกลางที่สร้างขึ้นเมื่อ พ.ศ. 2310 ได้รับพระราชทานวิสุงคามสีมาเมื่อ พ.ศ. 2315 บางคนเรียกวัดนี้ว่า "วัดทองกลาง"

ต่อมาเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย พื้นที่ตำบลทางกลางมีเพียง 4 หมู่บ้านจึงให้ยุบรวมโดยกำหนดให้หมู่ 1-4 บ้านทางกลาง ไปขึ้นและตั้งเป็นหมู่ 5-8 ของตำบลเสาธงเพื่อประหยัดงบประมาณ ก่อนที่ พ.ศ. 2490 ได้นำพื้นที่ที่เคยยุบรวมมาตั้งเป็น ตำบลทางกลาง โดยมีพื้นที่ทั้งหมด 4 หมู่บ้านตามเดิม

## การปกครองส่วนภูมิภาค

### การปกครองส่วนภูมิภาค
ตำบลทางกลางแบ่งพื้นที่การปกครองออกเป็น 4 หมู่บ้าน ได้แก่

* **หมู่ที่ 1** บ้านทางกลาง
* **หมู่ที่ 2** บ้านทางกลาง
* **หมู่ที่ 3** บ้านทางกลาง
* **หมู่ที่ 4** บ้านทางกลาง

## อ้างอิง

ทางกลาง
สนามกีฬาบิ่ญเซือง

**สนามกีฬาบิ่ญเซือง** () หรือที่รู้จักกันในชื่อ **สนามกีฬาก่อเดิ่ว** () เป็นสนามกีฬาอเนกประสงค์ในนครโฮจิมินห์ ประเทศเวียดนาม สนามกีฬานี้ปัจจุบันส่วนใหญ่ใช้สำหรับฟุตบอล และเป็นสนามเหย้าของสโมสรฟุตบอลบีคาเม็กซ์ บิ่ญเซือง สนามกีฬามีความจุ 18,250 ที่นั่ง

## อ้างอิง
หมวดหมู่:สนามฟุตบอลในประเทศเวียดนาม
หมวดหมู่:หน้าที่ใช้กล่องข้อมูลขอบเขตในแผนที่โดยไม่มีลิงก์รูปร่างในวิกิสนเทศ
สโมสรฟุตบอลพีวีเอฟ-ซีเอเอ็นดี

**สโมสรฟุตบอลพีวีเอฟ-กงอาน เญินเซิน** () หรือเรียกสั้นๆ ว่า **พีวีเอฟ-ซีเอเอ็นดี เอฟซี** เป็นสโมสรฟุตบอลอาชีพที่ตั้งอยู่ในจังหวัดฮึงเอียน ประเทศเวียดนาม สโมสรปัจจุบันเล่นในวี.ลีก 1 ลีกสูงสุดของเวียดนาม สโมสรก่อตั้งในปี 2018 ในชื่อ **โฟเฮียน** () และเปลี่ยนชื่อเป็นชื่อปัจจุบันในปี 2023

## เกียรติประวัติ

#### การแข่งขันระดับชาติ

* **วี.ลีก 2**
** รองชนะเลิศ (3): 2019, 2023, 2023–24
* **[[เวียดนามคัพ]]**
** อันดับที่สาม (1): 2023

## อ้างอิง

## แหล่งข้อมูลอื่น

* พีวีเอฟ-ซีเอเอ็นดี ที่ VPF.vn

หมวดหมู่:สโมสรฟุตบอลที่ก่อตั้งในปี พ.ศ. 2561
หมวดหมู่:ก่อตั้งในประเทศเวียดนามในปี พ.ศ. 2561
หมวดหมู่:สโมสรฟุตบอลในประเทศเวียดนาม
หมวดหมู่:CS1 แหล่งที่มาภาษาเวียดนาม (vi)
หมวดหมู่:ชุดแข่งขันฟุตบอลที่มีรูปแบบไม่ถูกต้อง
ตำบลทับน้ำ

**ทับน้ำ** เป็นตำบลในอำเภอบางปะหัน จังหวัดพระนครศรีอยุธยา เดิมมีฐานะเป็นสภาตำบล ปัจจุบันพื้นที่อยู่ในความดูแลของเขตองค์การบริหารส่วนตำบลทับน้ำ  

## ที่ตั้งและอาณาเขต
ตำบลทับน้ำ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลสายทอง (อำเภอป่าโมก จังหวัดอ่างทอง) และตำบลหันสัง
* **ทิศตะวันออก** ติดต่อกับตำบลบ้านม้า และตำบลบางนางร้า
* **ทิศใต้** ติดต่อกับตำบลบ้านลี่
* **ทิศตะวันตก** ติดต่อกับตำบลบ้านกุ่ม (อำเภอบางบาล) และตำบลบางเสด็จ ตำบลโรงช้าง (อำเภอป่าโมก จังหวัดอ่างทอง)
## ประวัติ
พื้นที่เดิมเป็นหมู่บ้านในอำเภอบางปะหัน มณฑลอยุธยา ตั้งเป็นตำบลปี พ.ศ. 2477 ลักษณะภูมิประเทศในอดีตเป็นที่ราบลุ่มน้ำท่วมถึง เต็มไปด้วยหนองบึงและเป็นที่เลี้ยงช้าง ชาวบ้านในพื้นที่จึงเรียกขานกันว่า "ท่าช้าง" ต่อมาเมื่อหนองบึงตื้นเขินขึ้น จึงมีการเข้าไปปลูกบ้านเรือนอาศัยอยู่อย่างหนาแน่น มองดูคล้ายบ้านที่ตั้งอยู่บนน้ำ จึงเรียกว่า "บ้านทับน้ำ" และกลายเป็นนามตำบล คือ *ทับน้ำ*

ทางจังหวัดพระนครศรีอยุธยาได้โอนพื้นที่หมู่ 1 (ในขณะนั้น) บ้านปลายน้ำ ของตำบลบางนางร้า มาขึ้นตั้งเป็นพื้นที่หมู่ 5 ของตำบลทับน้ำ ต่อมาเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ได้ยุบตำบลบ้านม้าที่มีเพียง 4 หมู่บ้านมารวมกับตำบลทับน้ำเพื่อประหยัดงบประมาณ โดยตั้งเป็นพื้นที่หมู่ 6 บ้านป่า, หมู่ 7-8 บ้านม้า และหมู่ 9 บ้านดง ของตำบลทับน้ำ ตามลำดับ ก่อนที่ พ.ศ. 2490 ได้นำพื้นที่ที่เคยยุบรวม คือ หมู่ที่ 6-9 ของตำบลทับน้ำ ไปตั้งเป็น ตำบลบ้านม้า ดังเดิม

## การปกครองส่วนภูมิภาค

### การปกครองส่วนภูมิภาค
ตำบลทับน้ำแบ่งพื้นที่การปกครองออกเป็น 5 หมู่บ้าน ได้แก่

* **หมู่ที่ 1** บ้านคลองสาร
* **หมู่ที่ 2** บ้านลำปู่เฒ่า
* **หมู่ที่ 3** บ้านกลาง
* **หมู่ที่ 4** บ้านทับน้ำ
* **หมู่ที่ 5** บ้านปลายน้ำ

## อ้างอิง

ทับน้ำ
ตำบลบ้านม้า (อำเภอบางปะหัน)

**บ้านม้า** เป็นตำบลในอำเภอบางปะหัน จังหวัดพระนครศรีอยุธยา เดิมมีฐานะเป็นสภาตำบลบ้านม้า ก่อนที่จะยุบรวมให้อยู่ในความดูแลของเขตองค์การบริหารส่วนตำบลทับน้ำ  

## ที่ตั้งและอาณาเขต
ตำบลบ้านม้า มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลสายทอง (อำเภอป่าโมก จังหวัดอ่างทอง) และตำบลหันสัง
* **ทิศตะวันออก** ติดต่อกับตำบลตานิม
* **ทิศใต้** ติดต่อกับตำบลบางนางร้า
* **ทิศตะวันตก** ติดต่อกับตำบลทับน้ำ
## ประวัติ
พื้นที่เดิมเป็นหมู่บ้านในตำบลทับน้ำ อำเภอบางปะหัน มณฑลอยุธยา ต่อมาได้แยกตั้งเป็นตำบลในปี พ.ศ. 2477 ในสมัยกรุงศรีอยุธยามีชาวลาวกลุ่มหนึ่งอพยพมาตั้งถิ่นฐานและทำมาหากินอยู่บริเวณนี้ สมัยนั้นพื้นที่มีสภาพเป็นป่าดงและเป็นที่เลี้ยงช้างกับม้า ของกรมช้างกรมม้าในขณะนั้น ทั้งนี้มีนายหรั่ง มีความสัตย์, นายพวง แพงผุศย์, นายเตือ สวนทับทิม และนายน้อย นายม้วม หมอช้าง เป็นกรมช้างชาวบ้านส่วนใหญ่นิยมเลี้ยงม้ากันแทบทุกบ้าน จึงขนานนามพื้นที่ว่า *บ้านม้า*

ต่อมาเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ได้ยุบตำบลบ้านม้าที่มีเพียง 4 หมู่บ้านไปรวมกับตำบลทับน้ำเพื่อประหยัดงบประมาณ โดยไปตั้งเป็นพื้นที่หมู่ 6 บ้านป่า, หมู่ 7-8 บ้านม้า และหมู่ 9 บ้านดง ของตำบลทับน้ำ ตามลำดับ ก่อนที่ พ.ศ. 2490 ได้นำพื้นที่ที่เคยยุบรวม คือ หมู่ที่ 6-9 ของตำบลทับน้ำ มาตั้งเป็น ตำบลบ้านม้า โดยมีพื้นที่ 4 หมู่บ้านดังเดิม 

## การปกครองส่วนภูมิภาค

### การปกครองส่วนภูมิภาค
ตำบลบ้านม้าแบ่งพื้นที่การปกครองออกเป็น 4 หมู่บ้าน ได้แก่

* **หมู่ที่ 1** บ้านป่า
* **หมู่ที่ 2** บ้านม้า
* **หมู่ที่ 3** บ้านม้า
* **หมู่ที่ 4** บ้านดง

## อ้างอิง

บ้านม้า
สนามกีฬาเทียนเจื่อง

**สนามกีฬาเทียนเจื่อง** () เป็นสนามกีฬาอเนกประสงค์ในจังหวัดนิญบิ่ญ ประเทศเวียดนาม สนามกีฬานี้ปัจจุบันเป็นสนามเหย้าของสโมสรฟุตบอลแท้ปซัญ นามดิ่ญ ในวี.ลีก 1

## อ้างอิง

หมวดหมู่:สนามฟุตบอลในประเทศเวียดนาม
หมวดหมู่:Coordinates on Wikidata
หมวดหมู่:หน้าที่ใช้กล่องข้อมูลขอบเขตในแผนที่โดยไม่มีลิงก์รูปร่างในวิกิสนเทศ
สนามกีฬาหลักจัย

**สนามกีฬาหลักจัย** () เป็นสนามกีฬาอเนกประสงค์ตั้งอยู่ในไฮฟอง ประเทศเวียดนาม สนามกีฬานี้ส่วนใหญ่ใช้สำหรับฟุตบอล และเป็นสนามเหย้าของสโมสรฟุตบอลไฮฟองในวี.ลีก 1 ปัจจุบันสนามกีฬามีความจุ 30,000 ที่นั่ง

## อ้างอิง


## แหล่งข้อมูลอื่น

* ข้อมูลเกี่ยวกับสนามกีฬาสามารถดูได้ที่ WorldStadiums.com

หมวดหมู่:สนามฟุตบอลในประเทศเวียดนาม
หมวดหมู่:Coordinates on Wikidata
หมวดหมู่:หน้าที่ใช้กล่องข้อมูลขอบเขตในแผนที่โดยไม่มีลิงก์รูปร่างในวิกิสนเทศ
หมวดหมู่:ไฮฟอง
ตำบลมิญเติม (จังหวัดกาวบั่ง)

**มิญเติม** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลมิญเติมมีที่ตั้งทางภูมิศาสตร์ดังนี้:
*ทิศเหนือติดกับตำบลทงนงและตำบลนามต๊วน
*ทิศใต้ติดกับตำบลตามกีมและตำบลบักดั่ง
*ทิศตะวันออกติดกับแขวงถุกฟ้านและตำบลฮหว่าอาน
*ทิศตะวันตกติดกับตำบลทัญล็องและตำบลเงวียนบิ่ญ

## ประวัติ
ชื่อตำบลตั้งขึ้นตามชื่อของทหารคอมมิวนิสต์ที่เข้าร่วมในสงครามต่อต้านฝรั่งเศส

พื้นที่ของตำบลมิญเติมในปัจจุบัน เดิมประกอบด้วยสองตำบล ได้แก่ ตำบลมิญเติม ตำบลหลางโมน และบางส่วนของตำบลบั๊กเหิป

เมื่อวันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านบางส่วนในสามตำบล ได้แก่ มิญเติม หลางโมน และบั๊กเหิป

เมื่อวันที่ 10 มกราคม ค.ศ. 2020 คณะกรรมาธิการสามัญประจำสภาแห่งชาติได้ออกมติเลขที่ 864/NQ-UBTVQH14 ว่าด้วยการจัดระเบียบหน่วยการปกครองระดับอำเภอและตำบลของจังหวัดกาวบั่ง (มติดังกล่าวมีผลบังคับใช้ตั้งแต่วันที่ 1 กุมภาพันธ์ ค.ศ. 2020) มติดังกล่าวให้ควบรวมพื้นที่และประชากรทั้งหมดของตำบลหลางโมน พร้อมด้วยพื้นที่ทางธรรมชาติ 10.20 ตารางกิโลเมตร และประชากร 743 คนจากตำบลบั๊กเหิป เข้ากับตำบลมิญเติม

เมื่อวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลเจืองเลือง และตำบลมิญเติม เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลมิญเติม

## อ้างอิง

## แหล่งข้อมูลอื่น
*

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
สิงโตสุขะกุล

***สิงโตสุขะกุล*** () เป็นสายพันธุ์กล้วยไม้สกุลสิงโตกลอกตา พบได้ในประเทศไทย บนป่าภูเขาระดับต่ำ ความสูง 1200-1400 เมตร ดอกมีลักษณะคล้ายกับ สิงโตโคมขาว หนึ่งในดอกไม้ประจำชาติประเทศพม่า

## อ้างอิง
; เชิงอรรถ

;บรรณานุกรม

*The Bulbophyllum-Checklist
*The Internet Orchid Species Photo Encyclopedia
*Bulbophyllum sukhakulii, orchidroots 

หมวดหมู่:สิงโตกลอกตา
แม่แตงร่มใบ (ภาพยนตร์ปี พ.ศ. 2525)

***แม่แตงร่มใบ*** เป็นภาพยนตร์ไทยแนวสุขนาฏกรรมจินตนิยมขนาด 35 มม. พากย์เสียงในฟิล์ม ปี พ.ศ. 2525 สร้างโดย พี.ดี.โปรโมชั่น กำกับโดยสมบัติ เมทะนี นำแสดงโดยทูน หิรัญทรัพย์และจารุณี สุขสวัสดิ์ เข้าฉายครั้งแรกเมื่อวันที่ 19 มีนาคม พ.ศ. 2525 ที่โรงภาพยนตร์เพชรรามา-สามย่าน-เฉลิมบุรี-เจ้าพระยา

## เนื้อเรื่อง
แตงไทย (จารุณี สุขสวัสดิ์) เป็นน้องสาวจอมแก่นของ ใบบุญ (สมบัติ เมทะนี) เจ้าของไร่แตงร่มใบ โดยเธอมีความขัดแย้งกับ คุณนาย (ศรินทิพย์ ศิริวรรณ) เจ้าของไร่ฟาร์มทองอยู่เป็นระยะ ขณะเดียวกัน กำจร รักธนบัตร (วินัย พันธุรักษ์) ลูกชายของคุณนายที่เพิ่งเรียนจบด้านการเกษตรจากอเมริกา กลับมีความรักต่อแตงไทยอย่างจริงจัง จึงมอบหมายให้ ไมตรี ศรีเมืองกรุง (ทูน หิรัญทรัพย์) เพื่อนสนิทที่เรียนจบมาด้วยกัน ทำหน้าที่เป็นพ่อสื่อและคอยช่วยเหลือแตงไทยในด้านต่าง ๆ นอกจากนี้ ไมตรียังมีบทบาทในการช่วยเธอรับมือกับปัญหาที่เกิดจาก ทรงชัย (สุเชาว์ พงษ์วิไล) พ่อค้าพืชไร่หน้าเลือดที่เอาเปรียบชาวบ้าน ซึ่งร่วมมือกับ เสี่ยหลี (บู๊ วิบูลย์นันท์) พ่อค้าสินค้าเงินผ่อน ในการแสวงหาผลประโยชน์จากชาวบ้าน แต่กลับกลายเป็นว่าไมตรีหลงรักแตงไทยเข้าเสียเอง

## นักแสดง
* ทูน หิรัญทรัพย์ รับบท ไมตรี
* จารุณี สุขสวัสดิ์ รับบท แตงไทย
* สมบัติ เมทะนี รับบท ใบบุญ
* วินัย พันธุรักษ์ รับบท กำจร
* อำภา ภูษิต
* บู๊ วิบูลย์นันท์ รับบท เสี่ยหลี
* ดวงดาว จารุจินดา รับบท สุนีย์
* ลักษณ์ อภิชาติ
* สุเชาว์ พงษ์วิไล รับบท เสี่ยทรงชัย
* รอง เค้ามูลคดี
* ศรินทิพย์ ศิริวรรณ รับบท คุณนาย
* ฤทธิ์ ลือชา
* ปทุมวดี เค้ามูลคดี
* ผจญ ดวงขจร รับบท แหลม

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2525
หมวดหมู่:ภาพยนตร์รักตลกไทย
หมวดหมู่:ภาพยนตร์โดยพี.ดี.โปรโมชั่น
หมวดหมู่:ภาพยนตร์ที่กำกับโดย สมบัติ เมทะนี
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ภาษาไทยในคริสต์ทศวรรษ 1980
มัจจุราชพิพากษา

***มัจจุราชพิพากษา*** () เป็นละครโทรทัศน์เกาหลีใต้ นำแสดงโดยจี ซ็อง, คิม มิน-จ็อง, พัก จิน-ย็อง และพัก กยู-ย็อง ออกอากาศทางช่องทีวีเอ็น ตั้งแต่วันที่ 3 กรกฎาคม ถึง 22 สิงหาคม ค.ศ. 2021 รวมทั้งหมด 16 ตอน นอกจากนี้ ยังสามารถรับชมแบบสตรีมมิ่งได้ทางวิวและอ้ายฉีอี้ในบางพื้นที่ และทางเน็ตฟลิกซ์ ได้ตั้งแต่วันที่ 24 ธันวาคม

มีการดัดแปลงเป็นเว็บตูนจำนวน 48 ตอน ลงในเว็บไซต์ Comico ตั้งแต่วันที่ 11 กรกฎาคม ถึง 18 สิงหาคม ค.ศ. 2021

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2564
หมวดหมู่:ละครโทรทัศน์ช่องทีวีเอ็น
หมวดหมู่:ละครโทรทัศน์แนวกฎหมายเกาหลีใต้
หมวดหมู่:ละครโทรทัศน์โดยสตูดิโอดรากอน
พิพิธภัณฑสถานแห่งชาติ สุรินทร์

**พิพิธภัณฑสถานแห่งชาติ สุรินทร์** เป็นพิพิธภัณฑ์ที่ตั้งบนถนนสุรินทร์-ช่องจอม ตำบลเฉนียง อำเภอเมืองสุรินทร์ จังหวัดสุรินทร์ จัดแสดงเกี่ยวกับจังหวัดสุรินทร์ในด้านธรรมชาติวิทยา โบราณคดี ประวัติศาสตร์ มานุษยวิทยา และศิลปวัฒนธรรมท้องถิ่น

## ประวัติ
เมื่อ พ.ศ. 2517 ประชาชนและข้าราชการของจังหวัดสุรินทร์นำโบราณวัตถุและศิลปวัตถุมาบริจาคและจัดแสดงไว้ที่ศาลากลางจังหวัดสุรินทร์ ภายหลังย้ายไปเก็บรักษาและจัดแสดงที่อาคารสำนักงานศึกษาธิการจังหวัดสุรินทร์ 

เมื่อ พ.ศ. 2535 กรมศิลปากรมีนโยบายที่จะปรับปรุงและจัดตั้งพิพิธภัณฑสถานแห่งชาติประจำเมืองให้ครอบคลุมทั่วประเทศ ประกอบกับเวลานั้นนิทรรศการที่อาคารสำนักงานศึกษาธิการจังหวัดสุรินทร์ได้รับมอบโบราณวัตถุและศิลปวัตถุเพิ่มมากขึ้นทั้งจากการบริจาคของประชาชนและจากการดำเนินการทางโบราณคดี ทำให้สถานที่จัดแสดงคับแคบ จึงมีการพิจารณาจะจัดตั้งพิพิธภัณฑสถานแห่งชาติประจำจังหวัดสุรินทร์เป็นอันดับต้น ๆ ภายใต้นโยบายของกรมศิลปากร 

กรมศิลปากรดำเนินการขอใช้ที่ดินราชพัสดุพื้นที่ประมาณ 15 ไร่จากกรมธนารักษ์ บริเวณกิโลเมตรที่ 4 ริมถนนสุรินทร์-ช่องจอมเพื่อใช้เป็นสถานที่ก่อตั้งพิพิธภัณฑ์ แล้วเริ่มดำเนินการก่อสร้างอาคารจัดแสดง ออกแบบอาคารให้มีรูปทรงทันสมัยโดยประยุกต์จากปราสาทที่มีสถาปัตยกรรมแบบศิลปะขอมโบราณ มีลักษณะเป็นกลุ่มอาคารเชื่อมต่อกัน 4 ส่วน ได้แก่ 
#โถงทางเข้าและทางเดิน
#ส่วนบริการการศึกษาและสำนักงาน
#อาคารจัดแสดงนิทรรศการถาวร
#คลังพิพิธภัณฑ์

เมื่อวันที่ 17 เมษายน พ.ศ. 2552 พิพิธภัณฑสถานแห่งชาติ สุรินทร์ได้เปิดอย่างเป็นทางการ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นองค์ประธานในพิธีเปิดพิพิธภัณฑ์

## ส่วนจัดแสดง
พิพิธภัณฑสถานแห่งชาติ สุรินทร์แบ่งส่วนจัดแสดงเป็น 5 หัวเรื่องดังนี้:

* ธรรมชาติวิทยา: จัดแสดงเกี่ยวกับสภาพภูมิประเทศ ภูมิอากาศ ลักษณะทางธรณีวิทยา และทรัพยากรธรรมชาติต่าง ๆ ของจังหวัดสุรินทร์
* ประวัติศาสตร์โบราณคดี: จัดแสดงเกี่ยวกับพัฒนาการของผู้คนตั้งแต่สมัยก่อนประวัติศาสตร์ที่พบหลักฐานในจังหวัดสุรินทร์
* ประวัติศาสตร์เมือง: จัดแสดงเกี่ยวกับประวัติศาสตร์ของจังหวัดสุรินทร์ตั้งแต่ยุคอาณาจักรอยุธยาถึงอาณาจักรรัตนโกสินทร์
* ชาติพันธุ์วิทยา: จัดแสดงเกี่ยวกับกลุ่มชาติพันธุ์ในจังหวัดสุรินทร์ที่ประกอบด้วย 3 กลุ่มชนใหญ่ ได้แก่ ชาวกูย ชาวเขมร และชาวลาว
*  มรดกดีเด่น: จัดแสดงเกี่ยวกับมรดกทางวัฒนธรรมของจังหวัดสุรินทร์ที่โดดเด่น ได้แก่ งานศิลปกรรม เช่น การทำเครื่องประดับเงิน การทอผ้าไหม, ศิลปะการแสดงพื้นบ้าน เช่น การแสดงเรือม (การรำ) การละเล่นเจรียง, ดนตรีพื้นบ้าน เช่น วงกันตรึม วงมโหรี, การเลี้ยงช้าง

## อ้างอิง

## แหล่งข้อมูลอื่น
* 
* 
* พิพิธภัณฑสถานแห่งชาติ สุรินทร์ ที่เว็บไซต์พิพิธภัณฑ์เสมือนจริง กรมศิลปากร
* พิพิธภัณฑสถานแห่งชาติ สุรินทร์ ที่เว็บไซต์มิวเซียมไทยแลนด์
* พิพิธภัณฑสถานแห่งชาติ สุรินทร์ ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 
* พิพิธภัณฑสถานแห่งชาติ สุรินทร์ ที่เว็บไซต์การท่องเที่ยวแห่งประเทศไทย 

สุรินทร์
สุรินทร์, พิพิธภัณฑสถานแห่งชาติ

สุรินทร์, พิพิธภัณฑสถานแห่งชาติ
หมวดหมู่:สิ่งก่อสร้างในอำเภอเมืองสุรินทร์
หมวดหมู่:ก่อตั้งในประเทศไทยในปี พ.ศ. 2552
เดอะเควสต์ฟอร์เดอะฮิสทอริคัลมุฮัมมัด

***เดอะเควสต์ฟอร์เดอะฮิสทอริคัลมุฮัมมัด*** () เป็นประชุมบทนิพนธ์บทความ 15 เรื่องที่ศึกษาเกี่ยวกับต้นกำเนิดของศาสนาอิสลามและคัมภีร์อัลกุรอาน เรียบเรียงโดยอิบน์ วัรรอก

ผู้เขียนบทความโต้แย้งว่าเรื่องราวทางประวัติศาสตร์ของศาสนาอิสลามและต้นกำเนิดของคัมภีร์อัลกุรอานตามประเพณีดั้งเดิมนั้นไม่น่าเชื่อถือหรือเป็นเรื่องแต่งขึ้น และมีจุดประสงค์เพื่อสร้างอัตลักษณ์อาหรับในทางศาสนา

## คำตอบรับ
เฟรด ดอนเนอร์ นักวิชาการชาวอเมริกัน ได้วิพากษ์วิจารณ์การคัดเลือกบทความ และอธิบายว่าเป็น "อนุสรณ์แห่งความไม่ซื่อตรง" ดอนเนอร์เขียนว่า วัรรอกให้ความสำคัญกับทฤษฎีลัทธิแก้ไขมากเกินไป เพื่อส่งเสริม "บทโจมตีต่อต้านอิสลาม" โดยกล่าวต่อไปว่า "ลักษณะที่ไม่สมดุลนี้ทำให้หนังสือ *เดอะเควสต์ฟอร์เดอะฮิสทอริคัลมุฮัมมัด* มีแนวโน้มที่จะทำให้ผู้อ่านทั่วไปที่ไม่ระมัดระวังหลายคนเข้าใจผิด"

Alfons Teipen ศาสตราจารย์ด้านศาสนาแห่งมหาวิทยาลัยเฟอร์แมน วิพากษ์วิจารณ์การเรียบเรียงว่า: "บทความนำเสนอสองบทความ... เป็นภาพรวมด้านเดียวและค่อนข้างเป็นบทโจมตีต่อ... การศึกษาเกี่ยวกับชีวิตของมุฮัมมัด"

อัสมาอ์ อัฟซะรุดดีนอธิบายหนังสือเล่มนี้ว่าเป็น "งานที่ลำเอียง" และเสริมว่า วัรรอก "มีอคติทางอุดมการณ์อย่างชัดเจน" อัสมาอ์กล่าวว่า "การแก้ไขที่ไม่ดี การถอดเสียงที่หละหลวม และการโจมตีแบบ Ad hominem ต่อผู้เขียนบางคน...โดยเฉพาะวัตต์ ยิ่งทำให้ผู้อ่านรู้สึกขุ่นเคือง" และโต้แย้งว่า "อิบน์ วัรรอกไม่สนใจการถกเถียง เขาต้องการให้นักวิชาการอิสลามทุกคนเปลี่ยนมานับถือมุมมองของเขาโดยสิ้นเชิง" และเสริมว่าหนังสือของเขา "ทำลายบรรยากาศโดยไม่จำเป็น และขัดขวางความพยายามที่จะมีส่วนร่วมในการอภิปรายทางวิชาการอย่างซื่อสัตย์"

ในการวิจารณ์หนังสือของเขา อัสอัด อะบูเคาะลีลกล่าวว่า อิบน์ วัรรอกรวบรวมงานเขียนเก่า ๆ ของผู้ถือคตินิยมแบบตะวันออกที่ถูกลดความน่าเชื่อถือไปนานแล้ว และเสริมว่า "ยิ่งผู้ถือคตินิยมแบบตะวันออกมีความเข้มงวดและลำเอียงมากเท่าไหร่ ก็ยิ่งดีสำหรับวัรรัอกมากขึ้นเท่านั้น"

## อ้างอิง

หมวดหมู่:ชีวประวัติของมุฮัมมัด
หมวดหมู่:หนังสือโดยอิบน์ วัรรอก
หมวดหมู่:หนังสือที่วิจารณ์ศาสนาอิสลาม
หมวดหมู่:ความเป็นมาทางประวัติศาสตร์ของผู้นำศาสนา
หมวดหมู่:ต้นกำเนิดของอิสลาม
เฮเจโมนี III: แคลชออฟดิเอนเชียนส์

***เฮเจโมนี III: แคลชออฟดิเอนเชียนส์*** () เป็นภาคที่สามของซีรีส์*[[เฮเจโมนี (ซีรีส์วิดีโอเกม)|เฮเจโมนี]]*ที่เป็นวิดีโอเกมวางแผน ซึ่งพัฒนาโดยสตูดิโอลองโบว์เกมส์จากประเทศแคนาดา และวางจำหน่ายสำหรับวินโดวส์เมื่อวันที่ 25 สิงหาคม ค.ศ. 2015

## ภาพรวม
เกม*เฮเจโมนี III* ผสมผสานแง่มุมของเกมสงครามมหายุทธศาสตร์อิงประวัติศาสตร์เข้ากับการต่อสู้ทางยุทธวิธีแบบเรียลไทม์บนแผนที่ที่สามารถซูมได้อย่างอิสระ เกมนี้แตกต่างจากเกมวางแผนกลยุทธ์อื่น ๆ ซึ่งผู้เล่นสามารถซูมเข้าและซูมออกได้ตลอดเวลาระหว่างแผนที่วางแผนกลยุทธ์แบบ 2 มิติ และแผนที่ยุทธวิธีแบบ 3 มิติ ในขณะที่เกมดำเนินไปแบบเรียลไทม์ (สามารถหยุดชั่วคราวได้) โดยระดับยุทธศาสตร์และระดับยุทธวิธีได้เชื่อมโยงกันด้วยความจำเป็นในการบริหารจัดการทรัพยากร ดังนั้น หัวใจสำคัญของเกมจึงอยู่ที่การสร้างห่วงโซ่อุปทานเพื่อเชื่อมโยงศูนย์ทรัพยากรเข้ากับโครงสร้างพื้นฐานและจัดหาเสบียงให้แก่กองทัพ ส่วนในระดับยุทธวิธี ผู้เล่นจะควบคุมหน่วยรบประเภทต่าง ๆ และการชนะการรบจะขึ้นอยู่กับการเลือก, การวางท่า และตำแหน่งของหน่วยรบเหล่านั้น

## รูปแบบการเล่น

### ภาพรวม
เกมนี้ดำเนินเรื่องในช่วงศตวรรษที่ 5 ก่อนคริสตกาล ซึ่งเป็นช่วงเวลาที่โรมยังเป็นเพียงหนึ่งในนครรัฐหลายแห่งบนคาบสมุทรอิตาลี ดังนั้น นอกเหนือจากโรมแล้ว ผู้เล่นยังสามารถเลือกฝ่ายอื่นเพื่อเริ่มเกมได้ เช่น ชาวอิทรัสคันและชาวกอลทางเหนือ หรือชาวกรีกทางใต้ ซึ่งการพัฒนาและบริหารจัดการทรัพยากรอย่างชาญฉลาด รวมถึงการสร้างกองทัพ เป็นสิ่งสำคัญในการขยายขอบเขตอิทธิพลของฝ่ายที่ได้รับเลือก ส่วนการขยายตัวของเมืองด้วยการก่อสร้าง การวิจัยเทคโนโลยีใหม่ ๆ และการติดต่อทางการทูตกับกลุ่มอื่น ๆ ล้วนสนับสนุนการขยายอำนาจ โดยในขั้นต้น ผู้เล่นจะได้รับการช่วยเหลือจากบทแนะนำในรูปแบบของการทัพขนาดเล็ก เพื่อเรียนรู้กลไกของเกม

## อ้างอิง

## แหล่งข้อมูลอื่น
* 
* Official Game-Wiki

หมวดหมู่:วิดีโอเกมที่ออกวางจำหน่ายในปี พ.ศ. 2558
หมวดหมู่:วิดีโอเกมจำลองการปกครอง
หมวดหมู่:วิดีโอเกมมหายุทธศาสตร์
หมวดหมู่:วิดีโอเกมวางแผนเวลาจริง
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในประเทศแคนาดา
หมวดหมู่:วิดีโอเกมที่มีฉากในทวีปยุโรป
หมวดหมู่:เกมสำหรับวินโดวส์
สวายเปา

**สวายเปา** (, *สวายโบ*) เป็น*[[ฆุม]]* (ตำบล) ในอำเภอพระตะบอง จังหวัดพระตะบองทางตะวันตกเฉียงเหนือของประเทศกัมพูชา

## หมู่บ้าน

* แพรกมหาเทพ (ព្រែកមហាទេព)
* กำปงกรอเบย (កំពង់ក្របី, *กำพงกฺรบี*)
*  มะไพโอซักเพีย (២០ ឧសភា, *๒๐ อุสภา*)
* กัมเมียกการ์ (កម្មករ, *กมมฺกร*)

## อ้างอิง
โช จุน-ย็อง

**โช จุน-ย็อง** (; เกิด 26 ธันวาคม ค.ศ. 2002) เป็นนักแสดงชาวเกาหลีใต้ภายใต้สังกัดเอสเอ็มเอนเตอร์เทนเมนต์

## ผลงานการแสดง
### ภาพยนตร์

### ละครชุดทางโทรทัศน์

### เว็บซีรีส์

## รางวัลและการเสนอชื่อ

## อ้างอิง

## แหล่งข้อมูลอื่น
* 
* 

หมวดหมู่:บุคคลที่เกิดในปี พ.ศ. 2545
หมวดหมู่:บุคคลที่ยังมีชีวิตอยู่
ตำบลมิญคาย (จังหวัดกาวบั่ง)

**มิญคาย** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลมิญคายมีที่ตั้งทางภูมิศาสตร์ดังนี้:
*ทิศเหนือติดกับตำบลบักดั่งและตำบลกาถั่ญ
*ทิศใต้และทิศตะวันตกติดกับจังหวัดท้ายเงวียน
*ทิศตะวันออกติดกับตำบลหลั่งเซิน

## ประวัติ
หลังปี ค.ศ. 1975 ตำบลมิญคายเป็นตำบลหนึ่งในอำเภอถักอาน

เมื่อวันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านภายในตำบลมิญคายจาก 11 หมู่บ้าน เหลือเพียง 7 หมู่บ้าน

ต่อมาในวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลกวางจ่อง และตำบลมิญคาย เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลมิญคาย

## อ้างอิง

## แหล่งข้อมูลอื่น
*

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
ประเทศอินเดียในโอลิมปิกฤดูหนาว 2026

**[[ประเทศอินเดีย]]** จะเข้าร่วมการแข่งขันในโอลิมปิกฤดูหนาว 2026 ที่ มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026

## ผู้เข้าแข่งขัน
ต่อไปนี้คือรายชื่อจำนวนผู้เข้าแข่งขันของแต่ละชนิดกีฬาและประเภทการแข่งขันในมหกรรมกีฬา

## สกีลงเขา
{{main article|

อินเดียผ่านการคัดเลือกนักกีฬาสกีลงเขาชายจำนวนหนึ่งคนผ่านโควตาพื้นฐาน

## สกีข้ามทุ่ง

อินเดียผ่านการคัดเลือกนักกีฬาสกีข้ามทุ่งชายจำนวนหนึ่งคนผ่านโควตาพื้นฐาน

## อ้างอิง

ประเทศอินเดีย
2026
เหงียน ห่ง เซิน

**เหงียน ห่ง เซิน** (; เกิดวันที่ 9 ตุลาคม 2513) เป็นอดีตนักฟุตบอลชาวเวียดนามที่เล่นในตำแหน่งกองหน้า เขาได้รับการยกย่องอย่างกว้างขวางว่าเป็นหนึ่งในนักฟุตบอลเวียดนามที่ดีที่สุดตลอดกาล

## เกียรติประวัติ
**เวียดนาม**

* **[[ฟุตบอลชิงแชมป์แห่งชาติอาเซียน]]**
** *รองชนะเลิศ* : ไทเกอร์คัพ 1998
** *อันดับที่สาม* : ไทเกอร์คัพ 1996
* **[[ซีเกมส์]]**
** *เหรียญเงิน* :1995, 1999
** *เหรียญทองแดง*: 1997

**เถกง**

* **[[วี.ลีก 1|วี.ลีก]]**
** *ชนะเลิศ:* 1990, 1998
* **[[เวียดนามซูเปอร์คัพ]]**
** *ชนะเลิศ:* 1998

**รายบุคคล**

* ลูกบอลทองคำเวียดนาม: 1998, 2001
* ผู้ทำประตูสูงสุดในวี.ลีก: 1990
* MVP ไทเกอร์คัพ 1998
* นักฟุตบอลยอดเยี่ยมเอเชีย: สิงหาคม 1998

## อ้างอิง


## แหล่งข้อมูลอื่น

* 
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลวิเอตเตล
หมวดหมู่:นักฟุตบอลทีมชาติเวียดนาม
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2513
เวียดนามซูเปอร์คัพ

**เวียดนามซูเปอร์คัพ** () เป็นการแข่งขันฟุตบอลประจำปีของเวียดนาม ระหว่างทีมชนะเลิศของฤดูกาล วี.ลีก 1 ก่อนหน้ากับทีมชนะเลิศเวียดนามคัพ 

## รายชื่อทีมชนะเลิศ

## อ้างอิง

## แหล่งข้อมูลอื่น
* เวียดนามคัพ – รายชื่อทีมชนะเลิศ, RSSSF.com

หมวดหมู่:ฟุตบอลซูเปอร์คัพแห่งชาติ
วัดสังฆาราม (จังหวัดสุโขทัย)

**[[วัดสังฆาราม]]** อาจหมายถึง
* **[[วัดสังฆาราม (อำเภอบ้านด่านลานหอย)|วัดสังฆาราม]]** อำเภอบ้านด่านลานหอย จังหวัดสุโขทัย
* **[[วัดสังฆาราม (อำเภอกงไกรลาศ)|วัดสังฆาราม]]** อำเภอกงไกรลาศ จังหวัดสุโขทัย

สังฆาราม
ม้าแห่งปีของญี่ปุ่น

**รางวัลม้าแห่งปีของญี่ปุ่น** เป็นรางวัลที่ สมาคมการแข่งม้าแห่งประเทศญี่ปุ่น (JRA) มอบเป็นประจำทุกปีให้แก่ม้าที่โดดเด่นที่สุดในวงการแข่งม้าสายพันธุ์เธอเรอเบรดของญี่ปุ่น โดยรางวัลนี้เป็นส่วนหนึ่งของ รางวัลเจอาร์เอ ตั้งแต่ ค.ศ. 1987 
## สถิติ
### ม้าแข่งที่ได้รับรางวัลมากกว่า 1 ครั้ง :
*ชินซัน – 1964, 1965
*สปีดซิมโบลิ – 1967, 1970
*โฮโยบอย – 1980, 1981
*ซิมโบลิรูดอล์ฟ – 1984, 1985
*ซิมโบลิคริสเอส – 2002, 2003
*ดีปอิมแพ็กต์ – 2005, 2006
*วอดกา – 2008, 2009
*เจนทิลดอนนา – 2012, 2014
*คิตะซันแบล็ก – 2016, 2017
*อัลมอนด์อาย – 2018, 2020
*อีควิน็อกซ์ – 2022, 2023

## ผู้ชนะ
### รางวัลเคย์ชู (ค.ศ. 1954 - 1971)

### รางวัลยูชุน (ค.ศ. 1972 - 1986)

### รางวัลเจอาร์เอ (ตั้งแต่ ค.ศ. 1987)

***ตัวหนา** หมายถึง ผู้ชนะม้าแห่งปีของญี่ปุ่นแบบเอกฉันท์

## อ้างอิง

หมวดหมู่:การแข่งม้าในประเทศญี่ปุ่น
วิกิพีเดียภาษากัศมีร์

**วิกิพีเดียภาษากัศมีร์** () เป็นวิกิพีเดียรุ่นภาษากัศมีร์ เปิดตัวใน ค.ศ. 2004 เมื่อวันที่ 29 พฤศจิกายน ค.ศ. 2021 วิกิพีเดียภาษานี้ข้ามหมุดหมาย 1,000 บทความ ณ เดือน  วิกิพีเดียภาษานี้มีบทความทั้งหมด  บทความ และผู้ใช้ลงทะเบียน  บัญชี

## ประวัติ
วิกิพีเดียภาษากัศมีร์ก่อตั้งใน ค.ศ. 2004 การแก้ไขแรกเกิดในวันที่ 25 มีนาคม ค.ศ. 2004 โดยผู้ใช้นิรนามที่เพิ่มอักษรกัศมีร์ลงในหน้าหลัก วันที่นี้ยังได้รับการฉลองเป็นวันเกิดวิกิพีเดียภาษากัศมีร์

## ผู้ใช้และผู้แก้ไข

## ดูเพิ่ม

* วิกิพีเดียภาษาอาหรับ
* วิกิพีเดียภาษาอูรดู
* วิกิพีเดียภาษาฮินดี

## อ้างอิง

## แหล่งข้อมูลอื่น

*  วิกิพีเดียภาษากัศมีร์ (รุ่นโทรศัพท์)
*
*

หมวดหมู่:วิกิพีเดียในกลุ่มภาษาอินโด-อารยัน
หมวดหมู่:สารานุกรมภาษากัศมีร์ 
หมวดหมู่:เว็บไซต์ภาษากัศมีร์
หมวดหมู่:วิกิพีเดียตามภาษาในประเทศอินเดีย
หนองบัวแดง (ภาพยนตร์ปี พ.ศ. 2516)

***หนองบัวแดง*** เป็นภาพยนตร์ไทยแนวชีวิต จินตนิยม ลึกลับ ขนาด 35 มม. สโคป พากย์เสียงในฟิล์ม ปี พ.ศ. 2516 สร้างโดยอุดมฟิล์ม กำกับโดยส.อาสนจินดา นำแสดงโดยสมบัติ เมทะนีและอรัญญา นามวงศ์ เข้าฉายครั้งแรกเมื่อวันที่ 3 สิงหาคม พ.ศ. 2516 ที่โรงภาพยนตร์แมคเคนน่า

## เนื้อเรื่อง
ลูกน้ำ (อรัญญา นามวงศ์) ได้รับข่าวการเสียชีวิตอย่างกะทันหันของ รุจี (อรัญญา นามวงศ์) มารดาที่หนองบัวแดง ขณะเดินทางไปขอยืมเงินเพื่อชำระหนี้สินจำนวนมากของครอบครัว พร้อมกันนั้น เธอยังได้รับโทรเลขปริศนาจาก ภูไท (สมบัติ เมทะนี) ลูกชายของ ขุนบริพัตร (จรูญ สินธุเศรษฐ์) จึงตัดสินใจเดินทางไปยังบ้านหนองบัวแดง

เมื่อไปถึง ลูกน้ำต้องพบกับเหตุการณ์ลึกลับและข่าวการเสียชีวิตของ ลูกนก (บุศรา นฤมิตร) พี่สาวของเธอซึ่งแต่งงานกับภูไทมาก่อน ภายใต้แรงกดดันจากหนี้สินและสถานการณ์รอบด้าน ลูกน้ำถูกบีบบังคับให้แต่งงานกับภูไทแทนพี่สาว แม้จะไม่ได้ยินยอมและมีความสงสัยว่าภูไทอาจมีส่วนเกี่ยวข้องกับการตายของลูกนก

บ้านหนองบัวแดงเป็นสถานที่ที่เต็มไปด้วยความลับ ความแค้น และตัณหาราคะซึ่งสืบทอดกันมาหลายชั่วอายุคน ลูกน้ำพยายามสืบหาความจริงเกี่ยวกับการเสียชีวิตของพี่สาว และปมอดีตอันดำมืดของตระกูล ซึ่งนำไปสู่การเปิดเผยความจริงและโศกนาฏกรรมที่ฝังรากลึกอยู่ในหนองบัวแดง

## นักแสดง
* สมบัติ เมทะนี รับบท ภูไท
* อรัญญา นามวงศ์ รับบท ลูกน้ำ/รุจี
* บุศรา นฤมิตร รับบท ลูกนก
* เมตตา รุ่งรัตน์ รับบท ส่าหรี
* ฑัต เอกฑัต รับบท ฤนาท
* จรูญ สินธุเศรษฐ์ รับบท ขุนบริพัตร
* สมจิตต์ ทรัพย์สำรวย รับบท คุณท่าน (แม่ของภูไทและบัณฑูร)
* เทพ เทียนชัย รับบท บัณฑูร
* สมชาย ศรีภูมิ รับบท คธา
* ภูษิต อภิมัน รับบท ทม
* สินีนาฏ โพธิเวส รับบท เยาว์
* ปราณีต คุ้มเดช รับบท จาด
* พร บูรพา รับบท จ้อย

## การสร้างใหม่
ในปี พ.ศ. 2531 ค่ายสยามโปรโมชั่นได้นำภาพยนตร์เรื่องนี้กลับมาสร้างใหม่ นำแสดงโดยธิดา ธีระรัตน์และยุรนันท์ ภมรมนตรี

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2516
หมวดหมู่:ภาพยนตร์รักชีวิตไทย
หมวดหมู่:ภาพยนตร์ที่กำกับโดย ส. อาสนจินดา
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทยในคริสต์ทศวรรษ 1970
มิชชาเอล โอสทร็อฟสกี

**มิชชาเอล โอสทร็อฟสกี** (, เกิดวันที่ 3 มกราคม ค.ศ. 1973, ชื่อเดิม: *มิชชาเอล สต็อคคิงเกอร์*) เป็นนักแสดงและนักเขียนบทชาวออสเตรีย เขาได้ทำการแสดงในภาพยนตร์มากกว่า 40 เรื่องตั้งแต่ ค.ศ. 2002

## ประวัติ
มิชชาเอลเติบโตในรอทเทนมันน์ เขาศึกษาภาษาอังกฤษและฝรั่งเศษที่กราทซ์ ออกซฟอร์ด และนครนิวยอร์กตั้งแต่ ค.ศ. 1991 ในช่วงปลายคริสต์ทศวรรษที่ 1990 มิชชาเอลได้เริ่มต้นอาชีพการแสดงในโรงละครแห่งหนึ่งในกราทซ์ ในปี 2001 เขาร่วมทำการแสดงในภาพยนตร์สั้นของบาร์บารา อัลเบิร์ต ในช่วงเวลานั้นเขาเปลี่ยนนามสกุลจาก *สต็อคคิงเกอร์* เป็น *โอสทร็อฟสกี* เนื่องจากมีนักแสดงที่ใช้ชื่อนั้นอยู่แล้ว

เมื่อปี 2004 เขาได้รับบทบาทใหญ่ในภาพยนตร์เรื่อง *[[สลักส์ (ภาพยนตร์ พ.ศ. 2547)|สลักส์]]* ซึ่งเขาได้ร่วมเขียนบทด้วย ต่อมาเขาได้รับรางวัลบทดีเด่นในออสเตรียนฟิลม์อะวาร์ดปี 2011 สำหรับภาพยนตร์เรื่อง *[[เดอะอันอินเทนชันแนลคิดแนปปิงออฟมิสเซสเอลฟรีด์ อทท์]]*

เมื่อวันที่ 29 มกราคม ค.ศ. 2026 โอแอร์เอ็ฟ สถานีโทรทัศน์แห่งชาติของออสเตรีย ได้ประกาศว่ามิชชาเอลจะเป็นพิธีกรในการประกวดเพลงยูโรวิชันปี 2026 ร่วมกับวิกโทรีอา สวารอฟสกี

## ผลงานการแสดง
* *[[เฮลป์ ไอชรังก์มายทีชเชอร์]]* (ค.ศ. 2015)
* *[[โคลดฟีท (ภาพยนตร์ พ.ศ. 2561)|โคลดฟีท]]* (ค.ศ. 2018)

## อ้างอิง

หมวดหมู่:นักแสดงชาวออสเตรีย
หมวดหมู่:นักเขียนบทชาวออสเตรีย
น้ำตกไฮปา

**น้ำตกไฮปา** () เป็นน้ำตกที่ตั้งอยู่ในหมู่บ้านไฮปา อำเภอเมืองสู้ รัฐฉานตอนใต้ ประเทศพม่า น้ำตกแห่งนี้มีลักษณะเป็นชั้นหลายระดับ โดยทั่วไปจะมีประมาณเจ็ดถึงเก้าชั้นที่ต่างกัน เริ่มต้นจากลำธารน้ำปัน และไหลลงมาเป็นชั้น ๆ ก่อให้เกิดแอ่งน้ำในระดับความสูงต่างกัน สระน้ำเหล่านี้มีสีที่เปลี่ยนแปลงไปตามฤดูกาล ในช่วงฤดูร้อน น้ำจะมีสีฟ้าอมเขียว ในขณะที่เมื่อเข้าสู่ฤดูมรสุม สีของน้ำจะเปลี่ยนเป็นสีเหลืองทอง สถานที่ท่องเที่ยวทางธรรมชาติแห่งนี้ดึงดูดนักท่องเที่ยวจำนวนมาก โดยมีผู้คนหลายร้อยคนมาเยือนในช่วงสุดสัปดาห์และวันหยุดนักขัตฤกษ์ ในช่วงที่สูงสุด ซึ่งรวมทั้งวันหยุดฤดูร้อนและเทศกาลตะจาน (ปีใหม่พม่า) จำนวนนักท่องเที่ยวอาจสูงถึงหลายพันคน

## การเข้าถึง
โดยทั่วไปการเข้าถึงจะถูกจำกัดตั้งแต่เดือนพฤษภาคมตลอดฤดูฝน เนื่องจากปริมาณน้ำที่เพิ่มขึ้น และข้อพิจารณาด้านความปลอดภัย

สามารถเข้าถึงน้ำตกได้โดยถนนเส้นทาง ตองจี-พะคี, ตองจี-เชียงตุง และ ตองจี-กาลี

## อ้างอิง

หมวดหมู่:รัฐฉาน
ฮ
โดคูซ คาทูน

**โดคูซ คาทูน** (สวรรคต 16 มิถุนายน ค.ศ. 1265) เป็นเจ้าหญิงแห่งแคราอิต ซึ่งต่อมาได้อภิเษกสมรสเป็นพระมเหสีในฮือเลกือ ข่าน ผู้ก่อตั้งจักรวรรดิข่านอิล และเป็นพระราชนัดดาของเจงกิส ข่าน

## พระราชประวัติ
ไม่มีข้อมูลเกี่ยวกับพระราชชนกและพระราชชนนีของโดคูซ คาทูน สันนิษฐานว่าพระองค์อาจเป็นพระราชนัดดานารีของโทฆรูล (Toghrul) ข่านแห่งแคราอิต (Keraites) ผ่านพระราชโอรสคือ อุยคู (Uyku) หรือ อาบากู (Abaqu) แต่เดิมโทฆรูลยกโดคูซถวายตัวแก่โทโลย ข่าน ซึ่งเป็นพระราชโอรสของเจงกิส ข่าน ที่ประสูติแต่โบร์เท ทว่าหลังโทฆรูล พระอัยกา เสด็จสวรรคต ตามด้วยการสวรรคตของโทโลย ข่าน ใน ค.ศ. 1232 โดคูซได้อภิเษกสมรสกับฮือเลกือ ซึ่งเป็นพระราชโอรสของโทลุย และยังมีศักดิ์เป็นพระโอรสเลี้ยงของพระองค์เอง และยังเป็นที่ปรากฏว่าโดคูซมักตามเสด็จฮือเลกือไปในการรบเป็นนิจ แต่การล้อมแบกแดด ค.ศ. 1258 ชาวมองโกลได้กระทำการสังหารหมู่ชาวเมืองไปหลายคน แต่ด้วยพระราชอำนาจของโดคูซ ทำให้คริสต์ศาสนิกชนในแบกแดดรอดพ้นจากการสังหารหมู่ครั้งนั้นมาได้

บางแหล่งข้อมูลระบุว่า โดคูซสืบสันดานมาแต่ชาวอัสซีเรีย ซึ่งพระองค์เป็นคริสต์ศาสนิกชนคริสตจักรแห่งตะวันออก การนับถือศาสนาคริสต์ของโดคูซมักถูกใช้ประโยชน์ด้านการทูต กล่าวคือเมื่อคณะทูตมองโกลเดินทางไปยังทวีปยุโรป ก็ได้อ้างถึงเจ้านายฝ่ายในของมองโกล ได้แก่ โดคูซและซอร์ฆัฆทานี เปคี (Sorghaghtani Beki) ว่าเป็นธิดาของเพรสเตอร์ จอห์น (Prester John) ซึ่งเป็นบุคคลในตำนาน

หลังฮือเลกือเสด็จสวรรคต โดคูซทรงสนับสนุนอาบากา (Abaqa) พระราชโอรสเลี้ยง ให้สืบทอดอิทธิพลทางการเมืองต่อจากพระราชบิดา นอกจากนี้พระองค์ยังใช้เส้นสายในการสนับสนุนให้เดนฮาที่ 1 (Denha I) ขึ้นดำรงตำแหน่งเป็นพระสังฆราชของคริสตจักรแห่งตะวันออก

โดคูซ คาทูน เสด็จสวรรคตเมื่อวันที่ 16 มิถุนายน ค.ศ. 1265 หรือเพียง 4 เดือน หลังการสวรรคตของฮือเลกือ ซึ่งภายหลังสเตพานอส โอร์เบเลียน (Stepanos Orbelian) นักประวัติศาสตร์ชาวอาร์เมเนียระบุว่า โดคูซถูกลอบปลงพระชนม์ด้วยยาพิษโดยชามส์ อัล-ดิน จูวัยนี (Shams al-Din Juvayni) เสนาบดีผู้ทรงอิทธิพลของข่านอิล

## อ้างอิง
### เชิงอรรถ

### บรรณานุกรม
*
* 

หมวดหมู่:ผู้หญิงจากจักรวรรดิมองโกล
น้ำตกเชียงตอง

**น้ำตกเชียงตอง** () เป็นน้ำตกที่ตั้งอยู่บนแม่น้ำเต็ง อำเภอเมืองนาย ทางตะวันออกเฉียงเหนือ 30 ไมล์ (50 กม.) รัฐฉานใต้

นอกจากนี้ยังมีโรงไฟฟ้าพลังน้ำเชียงตอง ซึ่งผันน้ำจากน้ำตกมาผลิตกระแสไฟฟ้า โรงไฟฟ้าแห่งนี้ผลิตกระแสไฟฟ้าได้ 377.6 ล้านกิโลวัตต์-ชั่วโมงต่อปี

## อ้างอิง

หมวดหมู่:รัฐฉาน
ช
2 สิงห์จ้าวพยัคฆ์

***2 สิงห์จ้าวพยัคฆ์*** เป็นภาพยนตร์ไทยแนวโลดโผน ผจญภัย รหัสคดี ขนาด 16 มม. พากย์สด ปี พ.ศ. 2513 สร้างโดยเทพนิมิตภาพยนตร์ กำกับและอำนวยการสร้างโดยพยุง พยกุล นำแสดงโดยมิตร ชัยบัญชา, ลือชัย นฤนาท, ปริศนา ชบาไพร และอรัญญา นามวงศ์ เข้าฉายครั้งแรกเมื่อวันที่ 29 พฤษภาคม พ.ศ. 2513 ที่โรงภาพยนตร์ศาลาเฉลิมกรุง ภาพยนตร์เรื่อง *2 สิงห์จ้าวพยัคฆ์* เป็นภาพยนตร์ที่มีการทุ่มทุนสร้างประมาณ 1 ล้านบาท ซึ่งถือว่าสูงมากเมื่อเทียบกับมาตรฐานการสร้างภาพยนตร์ในช่วงเวลานั้น การถ่ายทำดำเนินการใน 3 ประเทศ ได้แก่ ประเทศไทย ประเทศลาว และประเทศมาเลเซีย ในปัจจุบัน ฟิล์มต้นฉบับของภาพยนตร์เรื่องนี้สูญหายไปแล้ว เหลือเพียงกากฟิล์มชุดสุดท้ายที่ผ่านการฉายซ้ำจนอยู่ในสภาพชำรุดเสียหาย โดยมีความยาวรวมประมาณ 45 นาที อย่างไรก็ตาม ส่วนที่ยังสามารถรับชมได้จริงมีความยาวเพียงประมาณ 15 นาทีเท่านั้น

## เนื้อเรื่อง
นาวิน (มิตร ชัยบัญชา) และ รุ่งรวี (ปริศนา ชบาไพร) สองสายลับชาวไทย ได้รับมอบหมายให้เดินทางไปยังประเทศมาเลเซียเพื่อรับเอกสารลับสำคัญ โดยมอบหมายให้รุ่งรวีนำเอกสารกลับมายังกรุงเทพมหานคร ระหว่างทาง ทั้งสองถูกกลุ่มผู้ร้ายดักปล้นเพื่อชิงเอกสาร รุ่งรวีสามารถยิงต่อสู้และหลบหนีจนกลับถึงกรุงเทพฯ ได้สำเร็จ

อย่างไรก็ตาม กลุ่มผู้ร้ายยังคงติดตามมาจนสามารถจับตัวรุ่งรวีไปคุมขังไว้ที่องค์กรอาชญากรรม ซึ่งมี ชาตรี (ลือชัย นฤนาท) เป็นหัวหน้าใหญ่ และ สายสุนีย์ (อรัญญา นามวงศ์) เป็นนักจิตวิทยาขององค์กร ทั้งสองร่วมกันสอบสวนและพยายามเค้นความลับเกี่ยวกับแผนการที่ระบุไว้ในเอกสารลับ แต่รุ่งรวีปฏิเสธที่จะเปิดเผยข้อมูลใด ๆ

ชาตรีจึงวางแผนหลอกให้นาวินนำเอกสารลับมาแลกกับการปล่อยตัวรุ่งรวี เมื่อถึงเวลานัดหมาย ชาตรีกลับหักหลังนาวิน ทำให้เกิดการต่อสู้กันขึ้น นาวินอาศัยไหวพริบและชั้นเชิงที่เหนือกว่า หลบหนีออกไปได้ทางหน้าต่าง

เมื่อเห็นว่ารุ่งรวีหมดประโยชน์ ชาตรีจึงสั่งให้ อำนาจ (แมน ธีระพล) นำตัวเธอไปสังหาร แต่ระหว่างทาง รุ่งรวีฉวยโอกาสแย่งปืนจาก สิงห์ (ชุมพร เทพพิทักษ์) และหลบหนีออกมาได้สำเร็จ จากนั้น นาวินและรุ่งรวีได้เดินทางไปยังประเทศลาว เพื่อประสานงานกับหน่วยจารกรรมลับอีกกลุ่มหนึ่ง ซึ่งแท้จริงแล้วมีชาตรีและสายสุนีย์เป็นผู้ร่วมปฏิบัติการ

ทั้งหมดเดินทางต่อไปยังทุ่งไหหิน ซึ่งเป็นฐานกำลังสำคัญของกลุ่มผู้ก่อการร้าย และร่วมกันปฏิบัติการทำลายจรวดนำวิถีที่เตรียมยิงถล่มกรุงเทพมหานคร จนสามารถยับยั้งแผนการร้ายและภารกิจสำเร็จลุล่วงได้ในที่สุด

## นักแสดง
* มิตร ชัยบัญชา รับบท นาวิน
* ลือชัย นฤนาท รับบท ชาตรี
* ปริศนา ชบาไพร รับบท รุ่งรวี
* อรัญญา นามวงศ์ รับบท สายสุนีย์
* แมน ธีระพล รับบท อำนาจ
* ชุมพร เทพพิทักษ์ รับบท สิงห์

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2513
หมวดหมู่:ภาพยนตร์โลดโผนไทย
หมวดหมู่:ภาพยนตร์ผจญภัยไทย
หมวดหมู่:ภาพยนตร์รหัสคดีไทย
หมวดหมู่:ภาพยนตร์ที่กำกับโดย พยุง พยกุล
หมวดหมู่:ภาพยนตร์ที่ถ่ายทำใน 16 มม.
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์ที่ถ่ายทำในประเทศมาเลเซีย
หมวดหมู่:ภาพยนตร์ที่ถ่ายทำในประเทศลาว
พิพิธภัณฑสถานแห่งชาติ กำแพงเพชร

**พิพิธภัณฑสถานแห่งชาติ กำแพงเพชร** เป็นพิพิธภัณฑ์ภายในอุทยานประวัติศาสตร์กำแพงเพชร ตั้งอยู่บนถนนปิ่นดำริห์ ระหว่างโรงเรียนกำแพงเพชรพิทยาคมกับพิพิธภัณฑสถานจังหวัดกำแพงเพชรเฉลิมพระเกียรติ (พิพิธภัณฑ์เรือนไทย)  ฝั่งตรงข้ามกับวัดพระธาตุ ตำบลในเมือง อำเภอเมืองกำแพงเพชร จังหวัดกำแพงเพชร จัดแสดงเกี่ยวกับจังหวัดกำแพงเพชรในด้านโบราณคดี ประวัติศาสตร์ และมานุษยวิทยา

## ประวัติ
กรมศิลปากรจัดตั้งพิพิธภัณฑสถานแห่งชาติ กำแพงเพชรเพื่อเก็บรักษาและจัดแสดงโบราณวัตถุและศิลปวัตถุที่ได้จากการดำเนินงานทางโบราณคดีภายในจังหวัดกำแพงเพชร เริ่มก่อสร้างเมื่อ พ.ศ. 2510 และมีพิธีเปิดอย่างเป็นทางการเมื่อวันที่ 19 มีนาคม พ.ศ. 2514 โดยพระบาทสมเด็จพระมหาภูมิพลอดุลยเดชมหาราช บรมนาถบพิตร (รัชกาลที่ 9) โปรดเกล้าฯ ให้สุกิจ นิมมานเหมินทร์ รัฐมนตรีว่าการกระทรวงศึกษาธิการในขณะนั้น เป็นผู้แทนพระองค์มาเป็นประธานในพิธีเปิด เมื่อแรกก่อตั้งพิพิธภัณฑสถานแห่งชาติ กำแพงเพชรมีอาคารจัดแสดงหลังเดียวเป็นอาคารทรงไทยประยุกต์ 2 ชั้นก่ออิฐถือปูน ภายหลังได้รับงบประมาณก่อสร้างอาคารเพิ่มเติมอีก 3 หลังโดยมีทางเชื่อมระหว่างอาคารแต่ละหลังโดยรอบ 

เมื่อ พ.ศ. 2552 พิพิธภัณฑสถานแห่งชาติ กำแพงเพชรได้รับการจัดสรรงบประมาณในการปรับปรุงนิทรรศการถาวรในส่วนครึ่งแรก และได้รับจัดสรรงบประมาณเพิ่มเติมเพื่อนิทรรศการถาวรในส่วนครึ่งหลังเมื่อ พ.ศ. 2556 โดยเน้นสื่อจัดแสดงให้มีรูปแบบที่หลากหลายมากขึ้นนอกเหนือจากการจัดแสดงโบราณวัตถุและศิลปวัตถุ ได้แก่ วีดิทัศน์ คอมพิวเตอร์สัมผัสหน้าจอ หุ่นจำลอง เป็นต้น นิทรรศการถาวรในปัจจุบันมีพิธีเปิดเมื่อเดือนพฤษภาคม พ.ศ. 2557

## ส่วนจัดแสดง
พิพิธภัณฑสถานแห่งชาติ กำแพงเพชรประกอบด้วย 4 อาคาร โดยเป็นอาคารนิทรรศการ 3 หลังกับอาคารหอประชุม แบ่งส่วนจัดแสดงตามอาคารนิทรรศการ 3 หลังดังนี้:

* อาคารนิทรรศการ 1: จัดแสดงเกี่ยวกับเมืองกำแพงเพชรตั้งแต่ยุคก่อนประวัติศาสตร์จนถึงยุคประวัติศาสตร์ แบ่งส่วนจัดแสดงตามยุคสมัยดังนี้
** สมัยก่อนประวัติศาสตร์
** สมัยทวารวดี
** สมัยลพบุรี
** สมัยสุโขทัย 

* อาคารนิทรรศการ 2: จัดแสดงเกี่ยวกับประวัติศาสตร์ของเมืองกำแพงเพชรที่ต่อเนื่องมาจากอาคารนิทรรศการ 1 แบ่งส่วนจัดแสดงตามยุคสมัยดังนี้
** สมัยอยุธยา
** สมัยรัตนโกสินทร์

* อาคารนิทรรศการ 3: จัดแสดงเกี่ยวกับจังหวัดกำแพงเพชรในปัจจุบัน และกลุ่มชาติพันธุ์ต่าง ๆ ในจังหวัดกำแพงเพชร ส่วนจัดแสดงสุดท้ายนี้เชื่อมกับส่วนโถงประชาสัมพันธ์ที่เป็นทางเข้าของพิพิธภัณฑ์และเป็นส่วนแนะนำจังหวัดกำแพงเพชร

## ดูเพิ่ม
* อุทยานประวัติศาสตร์กำแพงเพชร

## อ้างอิง

## แหล่งข้อมูลอื่น
* 
* 
* พิพิธภัณฑสถานแห่งชาติ กำแพงเพชร ที่เว็บไซต์พิพิธภัณฑ์เสมือนจริง กรมศิลปากร
* พิพิธภัณฑสถานแห่งชาติ กำแพงเพชร ที่เว็บไซต์มิวเซียมไทยแลนด์
* พิพิธภัณฑสถานแห่งชาติกำแพงเพชร ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 
* พิพิธภัณฑสถานแห่งชาติกำแพงเพชร ที่เว็บไซต์การท่องเที่ยวแห่งประเทศไทย 

กำแพงเพชร
กำแพงเพชร, พิพิธภัณฑสถานแห่งชาติ

กำแพงเพชร, พิพิธภัณฑสถานแห่งชาติ
หมวดหมู่:สิ่งก่อสร้างในอำเภอเมืองกำแพงเพชร
หมวดหมู่:ก่อตั้งในประเทศไทยในปี พ.ศ. 2514
หมวดหมู่:อุทยานประวัติศาสตร์กำแพงเพชร